b'\n_START_ARTICLE_\n\xc5\xa0panija na Pesmi Evrovizije\n_START_PARAGRAPH_\n\xc5\xa0panija je prvi\xc4\x8d nastopila na Pesmi Evrovizije leta 1961 in zasedla 9. mesto. Od leta 1999 je \xc4\x8dlanica tako imenovanih velikih \xc5\xa1tirih (skupaj s Francijo, Nem\xc4\x8dijo in Veliko Britanijo) in se zato vsako leto neposredno uvrsti v finalni izbor._NEWLINE_\xc5\xa0panija je dosegla doslej dve evrovizijski zmagi: leta 1968 s pesmijo La, la, la in leta 1969, ko si je s pesmijo Vivo Cantando delila prvo mesto z Nizozemsko, Veliko Britanijo in Francijo. Izbor je gostila leta 1969.'